**Rhett Thomas Rakhshani** (s. 6. maaliskuuta 1988 Orange, Kalifornia, Yhdysvallat) on yhdysvaltalais-iranilainen jääkiekkohyökkääjä. Hän on pelipaikaltaan oikea laitahyökkääjä. Rakhshani on pelannut urallaan myös seitsemän NHL-ottelua New York Islandersissa.

Ura
---

### Seuraura

#### Junioriura ja yliopistovuodet

Rakhshani Denverin yliopistojoukkueen paidassa vuonna 2008.
Rakhshani aloitti omien sanojensa mukaan rullakiekkoilun 9-vuotiaana ja pian tämän jälkeen sen ohessa myös jääkiekkoilun. Hän lopetti rullakiekkoilun 16-vuotiaana keskittyäkseen jääkiekkoon. Rakhshanin kasvattajaseura on California Wave, jota hän edusti kevääseen 2004 saakka. WHL-joukkue Portland Winterhawks varasi Rakhshanin 49. pelaajana vuonna 2003, mutta hän ei kuitenkaan koskaan siirtynyt CHL:ään. Kaksi seuraavaa kautta hän pelasi Yhdysvaltain kehitysmaajoukkueessa mm. NAHL-liigaa. New York Islanders varasi Rakhshanin neljännellä kierroksella 100. pelaajana NHL:n varaustilaisuudessa 2006.

Vuodet 2006–2010 Rakhshani kävi Denverin yliopistoa. Hän voitti WCHA:n mestaruuden vuonna 2008. Kauden 2008–2009 päätteeksi Rakhshani valittiin sarjan kolmanteen tähdistökentälliseen sekä akateemiseen tähdistökentälliseen. *Senior -vuotenaan* 2009–2010 Rakhshani toimi joukkueensa kapteenina. Hän voitti DU:n sisäisen pistepörssin tehoilla 21+29=50, joilla Rakhshani jakoi koko WCHA:n pistepörssin neljännen sijan Wisconsinin Blake Geoffrionin kanssa. Hänet valittiin sarjan ensimmäiseen tähdistökentälliseen sekä akateemiseen tähdistökentälliseen. Rakhshani oli myös ehdolla vuoden yliopistopelaajalle myönnettävän Hobey Baker Awardin saajaksi, mutta palkinto meni kuitenkin Wisconsinin Blake Geoffrionille. Maaliskuussa 2010 Rakhshani teki tulokassopimuksen New York Islandersin kanssa. Hän siirtyi samalla pelaamaan loppukevään ajaksi sen farmijoukkue Bridgeport Sound Tigersiin, AHL:ään.

#### Ammattilaisura

Rakhshani edustamassa Islandersin farmiseuraa Bridgeport Sound Tigersia (2011)
Kaudeksi 2010–2011 Rakhshani siirtyi New York Islandersin organisaatioon. Hän debytoi NHL:ssä 13. joulukuuta 2010 Nashville Predatorsia vastaan. Rakhshani sai ottelussa jääaikaa 11 minuuttia ja 44 sekuntia. Hän pelasi kauden aikana kaksi NHL-ottelua. Suurin osan Rakhshanin kaudesta kului farmijoukkue Sound Tigersissa, jonka sisäisen piste-, maali- ja syöttöpörssin hän voitti tehoilla 24+38=62. Rakhshani voitti myös AHL:n tulokkaiden pistepörssin, valittiin tulokkaiden tähdistökentälliseen ja hän pelasi kauden aikana myös AHL:n tähdistöottelussa. Rakhshani pelasi kaudella 2011–2012 viisi NHL-ottelua ilman tehopisteitä. Hän pelasi taas suurimman osan kaudestaan kuitenkin Sound Tigersissa, jonka paras pistemies Rakhshani oli tehoilla 20+29=49.

Kesäkuussa 2012 Rakhshani teki vuoden mittaisen sopimuksen Ruotsin Elitserienissä pelanneen HV71:n kanssa. Hän voitti harjoituskaudella pelatussa European Trophyssa joukkueen sisäisen piste- ja syöttöpörssin tehoilla 4+6=10. Runkosarjassa Rakhshani oli HV71:n toiseksi paras pistemies Jason Krogin jälkeen tehoilla 14+25=39. Kaudeksi 2013–2014 hän siirtyi kaksivuotisella sopimuksella Växjö Lakers HC:hen, jonka paras syöttäjä ja toiseksi paras pistemies hän oli Dennis Rasmussenin jälkeen tehoilla 13+25=38. Kaudella 2014–2015 Rakhshani oli kahdeksalla osumallaan koko SHL:n kevään 2015 pudotuspelien paras maalintekijä. Hän voitti kauden päätteeksi Ruotsin-mestaruuden.

Kaudeksi 2015–2016 Rakhshani siirtyi vuoden mittaisella sopimuksella Linköping HC:hen. Hän oli 14 osumallaan joukkueen kolmanneksi paras maalintekijä Garrett Roen kanssa. Kaudeksi 2016–2017 Rakhshani siirtyi jatkamaan SHL-uraansa kaksivuotisella sopimuksella Malmö Redhawksin riveihin. Kaudella 2017–2018, 26. elokuuta 2017 Mestarien liigan ottelussa vieraissa norjalaistä Stavanger Oilersia vastaan hän teki joukkueelleen CHL:n historian nopeimman maalin, kun ottelua oli pelattuna vain viisi sekuntia. Rakhshani oli Redhawksin paras pistemies ja syöttäjä sekä SHL:n runkosarjassa tehoilla 9+22=31 että pudotuspeleissä tehoilla 2+4=6. CHL:ssä hän oli kolmella osumallaan joukkueen paras maalintekijä kolmen muun pelaajan kanssa.

Rakhshani siirtyi kaudeksi 2018–2019 kaksivuotisella sopimuksella Frölunda HC:hen. Hän jakoi tehoilla 4+13=17 koko SHL:n pudotuspelien syöttöpörssin voiton joukkuetoverinsa Ryan Laschin kanssa sekä sijoittui pistepörssissä toiseksi hänen jälkeensä. Rakhshani voitti kauden päätteeksi Ruotsin-mestaruuden. Hän sijoittui myös tehoilla 3+13=16 koko CHL:n pistepörssissä toiseksi edellään vain joukkuetoveri Ryan Lasch. Rakhshani voitti myös CHL:n mestaruuden.

### Maajoukkueura

Rakhshani oli voittamassa vuonna 2006 alle 18-vuotiaiden maailmanmestaruutta. Hän pelasi myös alle 20-vuotiaiden maailmanmestaruuskilpailuissa vuonna 2008.

Pelityyli
---------

Elite Prospects -sivuston Erik K. Pirin mukaan Rakhshanin suurimmat vahvuutensa ovat hyökkäyspään pelaamisessa, ja hänellä on hyvät kädet sekä maalintekovaistot. Piri mainitsee Rakhshanin myös nopeaksi luistelijaksi ja pelinlukijaksi. Pieni koko kuitenkin rajoittaa hänen kamppailupelaamistaan, ja Rakhshanilla on parannettavaa myös puolustamisessa.

Perhe
-----

Rakhshanin isä on iranilais-saksalainen ja hänen äitinsä on meksikolainen.

Rakhshanilla on vaimo Sharlene ja tytär Stella. Sharlene on Sveitsin National Leaguen HC Luganossa pelaavan ja urallaan aiemmin yli 200 NHL-ottelua pelanneen puolustaja Paul Postman sisko. Heidän kolmas sisarensa Alissa on naimisissa Rakhshanin kanssa aiemmin Växjö Lakersissa ja Malmö Redhawksissa sekä omalla urallaan 75 NHL-ottelua pelanneen Noah Welchin kanssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | California Wave | Minor-CA | 56 | 54 | 67 | 121 | – | – | – | – | – | – |
| 2004–2005 | US NTDP | NAHL | 40 | 12 | 15 | 27 | 21 | 9 | 1 | 4 | 5 | 2 |
| 2005–2006 | US NTDP | NAHL | 16 | 13 | 13 | 26 | 35 | – | – | – | – | – |  |  |  |  |  |  | U18 | 6 | 5 | 1 | 6 | 4 |
| 2006–2007 | Univ. of Denver | WCHA | 40 | 10 | 26 | 36 | 38 | – | – | – | – | – |
| 2007–2008 | Univ. of Denver | WCHA | 37 | 14 | 14 | 28 | 52 | – | – | – | – | – |  |  |  |  |  |  | JMM | 6 | 2 | 2 | 4 | 2 |
| 2008–2009 | Univ. of Denver | WCHA | 38 | 15 | 22 | 37 | 50 | – | – | – | – | – |
| 2009–2010 | Univ. of Denver | WCHA | 41 | 21 | 29 | 50 | 40 | – | – | – | – | – | Ykköstähdistö |
|  | Bridgeport Sound Tigers | AHL | 5 | 0 | 2 | 2 | 2 | 5 | 0 | 0 | 0 | 2 |
| 2010–2011 | New York Islanders | NHL | 2 | 0 | 0 | 0 | 0 | – | – | – | – | – |
|  | Bridgeport Sound Tigers | AHL | 66 | 24 | 38 | 62 | 32 | – | – | – | – | – |
| 2011–2012 | New York Islanders | NHL | 5 | 0 | 0 | 0 | 2 | – | – | – | – | – |
|  | Bridgeport Sound Tigers | AHL | 49 | 20 | 29 | 49 | 42 | 3 | 1 | 0 | 1 | 0 |
| 2012–2013 | HV71 | Elitserien | 52 | 14 | 25 | 39 | 46 | 5 | 1 | 4 | 5 | 4 |
| 2013–2014 | Växjö Lakers HC | SHL | 55 | 13 | 25 | 38 | 26 | 12 | 3 | 6 | 9 | 12 |
| 2014–2015 | Växjö Lakers HC | SHL | 51 | 6 | 12 | 18 | 37 | 18 | 8 | 4 | 12 | 8 | Le Mat-pokalen |
| 2015–2016 | Linköping HC | SHL | 33 | 14 | 15 | 29 | 14 | 5 | 0 | 1 | 1 | 2 |
| 2016–2017 | Malmö Redhawks | SHL | 41 | 15 | 12 | 27 | 22 | 13 | 5 | 3 | 8 | 8 |
| 2017–2018 | Malmö Redhawks | SHL | 37 | 9 | 22 | 31 | 24 | 10 | 2 | 4 | 6 | 10 |
| 2018–2019 | Frölunda HC | SHL | 38 | 9 | 12 | 21 | 30 | 16 | 4 | 13 | 17 | 6 | Le Mat-pokalen |
| 2019–2020 | Frölunda HC | SHL | 36 | 10 | 15 | 25 | 57 | – | – | – | – | – |
| 2020–2021 | Djurgårdens IF | SHL | 35 | 11 | 17 | 28 | 33 | 3 | 1 | 1 | 2 | 2 |
| 2021–2022 | Djurgårdens IF | SHL | 50 | 11 | 15 | 26 | 14 | – | – | – | – | – |
| 10 kautta | yhteensä | Elitserien/SHL | 428 | 112 | 170 | 282 | 303 | 82 | 24 | 36 | 60 | 52 |
| 2 kautta | yhteensä | NHL | 7 | 0 | 0 | 0 | 2 | – | – | – | – | – |
| 3 kautta | yhteensä | AHL | 120 | 44 | 69 | 113 | 76 | 8 | 1 | 0 | 1 | 2 |

Lähteet
-------

* Rhett Rakhshani The Internet Hockey Databasessa (englanniksi)
* Rhett Rakhshani Eurohockey-sivustolla (englanniksi)
* Rhett Rakhshani Legends of Hockey -sivustolla (englanniksi)
* Rhett Rakhshani *Elite Prospects*. Everysport Media Group AB.  (englanniksi)

### Viitteet

1. 1 2 3  Jönsson, Kent; El-Alawi, Hussein: "Räkan" Rhett Röglevapen för Redhawks *sydsvenskan.se*.  1.10.2016. Bonnier AB. Viitattu 31.12.2015. (ruotsiksi)
2. ↑  Rhett Rakhshani Eurohockey-sivustolla (englanniksi)
3. ↑  Rhett Rakhshani The Internet Hockey Databasessa (englanniksi)
4. 1 2 3 4 5 6 7 8  Rhett Rakhshani *Elite Prospects*. Everysport Media Group AB.  (englanniksi)
5. ↑  Elite Prospects - Univ. of Denver *eliteprospects.com*. Everysport Media Group. Viitattu 26.1.2020. (englanniksi)
6. ↑  WCHA 2009-10 League Leaders *hockeyDB.com*. hockeyDB.com. Viitattu 26.1.2020. (englanniksi)
7. ↑  Rhett Rakhshani *denverpioneers.com*. Viitattu 21.9.2012. (englanniksi)}
8. ↑  Islanders Authorized *islanders.nhl.com*.  31.3.2010. New York Islanders Hockey Club, L.P.. Viitattu 17.11.2012. (englanniksi)
9. ↑  Hornick, Eric: The Skinny *nhl.com/islanders*.  14.12.2010. New York Islanders. Viitattu 21.9.2012. (englanniksi)
10. ↑  Elite Prospects - Bridgeport Sound Tigers *eliteprospects.com*. Everysport Media Group. Viitattu 26.1.2020. (englanniksi)
11. ↑  Elite Prospects - Bridgeport Sound Tigers *eliteprospects.com*. Everysport Media Group. Viitattu 26.1.2020. (englanniksi)
12. ↑  Pettersson, Robert: HV71 värvar dubbelt *Hockeysverige.se*.  19.6.2012. NewsMe. Viitattu 17.11.2012. (ruotsiksi)
13. ↑  Elite Prospects - HV71 *eliteprospects.com*. Everysport Media Group. Viitattu 26.1.2020. (englanniksi)
14. ↑  Gustavsson, Jonas: Rakhshani till Växjö Lakers *vaxjolakers.se*.  5.4.2013. Växjö Lakers Idrott AB. Viitattu 2.1.2015. (ruotsiksi)
15. ↑  Elite Prospects - Växjö Lakers HC *eliteprospects.com*. Everysport Media Group. Viitattu 26.1.2020. (englanniksi)
16. ↑  Pettersson, Gustaf: Poängstark forward ansluter till LHC *lhc.eu*.  31.5.2015. Linköping Hockey Club AB. Viitattu 30.12.2015. (ruotsiksi)
17. ↑  Elite Prospects - Linköping HC *eliteprospects.com*. Everysport Media Group. Viitattu 26.1.2020. (englanniksi)
18. ↑  Winnberg, Christian: Rhett Rakhshani förstärker Malmö Redhawks *malmoredhawks.com*.  1.6.2016. Malmö Redhawks Ishockey AB. Viitattu 30.12.2015. (ruotsiksi)
19. ↑  Miettinen, Miska: Miten tämä on enää mahdollista? JYP-hyökkääjän hurja ennätys heti romukoppaan! *suomikiekko.com*.  28.8.2017. Nordic Sport Media. Viitattu 28.8.2017.
20. ↑  Elite Prospects - Malmö Redhawks *eliteprospects.com*. Everysport Media Group. Viitattu 26.1.2020. (englanniksi)
21. ↑  Pettersson Kymmer, Peter: Det kändes Rhett *frolundaindians.com*.  28.6.2018. Frölunda Hockey Club.  Arkistoitu 29.6.2018. Viitattu 22.7.2018. (ruotsiksi)
22. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 26.1.2020. (englanniksi)
23. ↑  Elite Prospects - Champions HL Stats 2018-2019 *eliteprospects.com*. Everysport Media Group. Viitattu 26.1.2020. (englanniksi)
24. ↑  Fornabaio, Michael: Sound Tigers' Rakhshani, of California, chases pucks rather than waves *ctpost.com*.  14.11.2010. BRIDGEPORT:  Hearst Media Services Connecticut, LLC. Viitattu 17.11.2012. (englanniksi)
25. ↑  Jönsson, Kent: Ingen ängel – men Welch har Bibeln som guide *sydsvenskan.se*.  2.9.2016. Bonnier AB. Viitattu 31.12.2015. (ruotsiksi)